එසේම මේ මූලික අයිතිවාසිකම් පෙත්සමෙහි පාර්ශ්වකරුවකු නොවන උසස් අධ්‍යාපන ඇමැතිවරයා මෙවැනි මෝසමක් ඉදිරිපත් කිරීම පිළිගත නොහැකි බව අධිකරණය සඳහන් කෙළේය.මේ මෝසම අගවිනිසුරු ආචාර්ය ශිරානි බණ්ඩාරනායක නිමල් ගාමිණී අමරතුංග, කේ.ශ්‍රී පවන් ශ්‍රේෂ්ඨාධිකරණ විනිසුරු මඬුල්ල ඉදිරියෙහි ඊයේ (24) කැඳවන ලදි.2011 වසරේ පැවැති අ.පො.ස. උසස් පෙළ ප්‍රතිඵල මත පදනම්ව විශ්වවිද්‍යාලවලට සිසුන් ඇතුළත් කර ගැනීම සඳහා වූ ඉසෙඩ් අගයන් සහ ඊට අදාළ සෙසු කරුණු සලකා බැලීම සඳහා විද්වත් කමිටුව පත් කිරීමට නියමිත බව මෝසම වෙනුවෙන් කරුණු ඉදිරිපත් කළ රජයේ නීතිඥ නෙරින් පුල්ලේ මහතා සඳහන් කෙළේය.එම වීභාග ප්‍රතිඵල සහ ඉසෙඩ් අගයන් අභියෝගයට ලක් කරමින් මූලික අයිතිවාසිකම් පෙත්සමක් ශ්‍රේෂ්ඨාධිකරණයට ඉදිරිපත්ව ඇති නිසා මේ විද්වත් කමිටුව පත් කිරීම සඳහා අධිකරණයෙහි අවසරය ලබා ගත යුතු බැවින් මේ මෝසම ගොනු කළ බව හෙතෙම සඳහන් කෙළේය.